Slika na kojoj se prikazuje simbol, emblem, značka, grb

Opis je automatski generiran

REPUBLIKA HRVATSKA

KRAPINSKO-ZAGORSKA ŽUPANIJA

GRAD PREGRADA

GRADSKO VIJEĆE

KLASA: 350-03/23-01/02

UR.BROJ: 2140-5-01-24-18

Pregrada, 29.02.2024.

Na temelju članka 86. Zakona o prostornom uređenju (Narodne novine broj 153/13, 65/17, 114/18, 39/19, 98/19 i 67/23), u daljnjem tekstu: Zakon, te temeljem članka 32. Statuta Grada Pregrade ("Službeni glasnik Krapinsko – zagorske županije“ broj 6/13, 17/13, 16/18-pročišćeni tekst, 5/20, 8/21, 38/22, 40/23), Gradsko vijeće na 19. sjednici održanoj 29.02.2024. godine donosi

**Odluku o izradi izmjene i dopune**

**Prostornog plana uređenja Grada Pregrade**

***Opće odredbe***

Članak 1.

Donosi se odluka o izradi izmjene i dopune Prostornog plana uređenja Grada Pregrade, u daljnjem tekstu: Odluka.

Donošenjem ove Odluke započinje postupak izrade i donošenja izmjene i dopune Prostornog plana uređenja Grada Pregrade (Službeni glasnik Krapinsko-zagorske županije broj 18/15, 43/19, 55/21 i 2/22), u daljnjem tekstu: izmjena i dopuna Plana.

Nositelj izrade izmjene i dopune Plana je Grad Pregrada, Upravni odjel za financije i gospodarstvo, u daljnjem tekstu: Nositelj izrade.

Odgovorna osoba Nositelja izrade je čelnik tijela iz stavka 3. ovoga članka.

***Pravna osnova za izradu izmjene i dopune Plana***

Članak 2.

Postupak izrade i donošenja izmjene i dopune Plana temelji se na odredbama članaka 86. do članka 112. Zakona, a u skladu s odredbama Pravilnika o prostornim planovima (Narodne novine broj 152/23), u daljnjem tekstu: Pravilnik, i ostalim važećim propisima iz područja prostornog uređenja.

***Razlozi donošenja izmjene i dopune Plana, ciljevi i programska polazišta***

Članak 3.

Ovom Odlukom određuju se razlozi, ciljevi i programska polazišta u okviru kojih se određuju prostorno planska rješenja u postupku izrade izmjene i dopune Plana.

Razlozi za donošenje izmjene i dopune Plana su sljedeći:

1. Usklađenost sa zakonskim i podzakonskim okvirom
   1. Zakonska obveza izrade izmjene i dopune Plana i usklađenje sa Zakonom

Plan se izrađuje u skladu s odredbama Zakona o prostornom uređenju ("Narodne novine“ RH, broj 153/13, 65/17, 114/18, 39/19, 98/19 i 67/23), Uredbi o određivanju građevina, drugih zahvata u prostoru i površina državnog i područnog (regionalnog) značaja ("Narodne novine“ RH, broj 37/14 i 154/14), Uredbi o informacijskom sustavu prostornog uređenja ("Narodne novine“ RH, broj 115/15), Pravilniku o prostornim planovima ("Narodne novine“ RH, broj 152/23) i drugim podzakonskim propisima iz područja prostornog uređenja te posebnim propisima čije su odredbe od utjecaja na postupak izrade i donošenje Plana.

Nositelj izrade Plana je Upravni odjel za financije i gospodarstvo Grada Pregrade.

* 1. Usklađenje s planom više razine

Prostorni plan Krapinsko-zagorske županije ("Službeni glasnik Krapinsko-zagorske županije" broj 4/02, 6/10, 8/15)

* 1. Usklađenje s planom šireg područja iste razine

Nije potrebno usklađenje s planom šireg područja iste razine.

1. Određivanje novih prostorno planskih rješenja

Redefiniranje granica građevinskih područja i namjena površina sukladno stavovima nositelja izrade i podnesenim zahtjevima pravnih i fizičkih osoba.

Definiranje izgrađenog i neizgrađenog dijela građevinskog područja sukladno stanju na terenu i izdanim aktima za gradnju.

Redefiniranje prometnih rješenja.

Izmjena uvjeta gradnje svih vrsta građevina unutar obuhvata Plana.

Razmatranje mogućnosti rješavanja pojedinih dijelova građevinskog područja s detaljnošću urbanističkog plana uređenja.

Obzirom da predviđene izmjene mogu imati za posljedicu i izmjene u kontaktnom području, izmjenama i dopunama Plana će se, po potrebi, redefinirati i te površine, sukladno mogućnostima i ograničenjima koji proizlaze iz Zakona, propisa i Prostornog plana Krapinsko-zagorske županije.

Osnovni ciljevi i programska polazišta za izradu izmjene i dopune Plana su:

* + Osnovni ciljevi i programska polazišta za izradu izmjene i dopune Plana su izmjena planskih postavki sukladno potrebama i strateškim opredjeljenjima Grada Pregrade.

***Obuhvat izmjene i dopune Plana***

Članak 4.

Obuhvat Plana određen je administrativnim granicama područja Grada Pregrade.

***Sažeta ocjena stanja u obuhvatu izmjene i dopune Plana***

Članak 5.

Ocjena stanja u obuhvatu izmjene i dopune Plana proizlazi iz:

* + Planom su određena građevinska područja koja je potrebno redefinirati, odnosno ukazala se potreba za mjestimičnim proširenjima te novim prometnim rješenjima, kako bi se omogućilo racionalnije i kvalitetnije korištenje prostora, a sve su skladu s izrađenim Programom za izradu III. Izmjena i dopuna PPUG Pregrade (studeni 2022.g.) te zahtjevima pravnih i fizičkih osoba. Također je potrebno, za neke dijelove naselja koji sadrže veće neizgrađene površine, propisati uvjete provedbe zahvata u prostoru s detaljnošću propisanom za urbanistički plan uređenja.
  + Nadalje, potrebno je Plan provesti kroz proces transformacije koja obuhvaća proces prelaska iz analognog u digitalni oblik sa svojstvima i sadržajima pridruženih sukladno Pravilniku iz čl.56. st.3. Zakona o prostornom uređenju. Postupak transformacije definiran je čl. 113.a. Zakona o prostornom uređenju te se vodi u elektroničkom sustavu ePlanovi.

***Popis sektorskih strategija i drugih dokumenata u skladu s kojima se utvrđuju zahtjevi za izradu izmjene i dopune Plana***

Članak 6.

Sektorske strategije, planovi, studije i drugi dokumenti doneseni na temelju posebnih propisa koji sadrže strateška usmjerenja te programi i planovi pojedinih sektora od utjecaja za izradu Plana u skladu s kojima javnopravna tijela utvrđuju zahtjeve za izradu Plana su:

* + Sektorske strategije, planovi, studije i drugi dokumenti doneseni na temelju posebnih propisa koji sadrže strateška usmjerenja te programi i planovi pojedinih sektora od utjecaja za izradu Plana u skladu s kojima javnopravna tijela utvrđuju zahtjeve za izradu Plana su:
  + - Za izradu Izmjena i dopuna Plana izrađen je Program za izradu III. Izmjena i dopuna PPUG Pregrade (Urbanistica d.o.o. kolovoz 2022.g.) kojom su ustanovljene mogućnosti redefiniranja građevinskih područja.
  + - Za izradu Izmjena i dopuna Plana pribavljene su od Državne geodetske uprave ažurirane podloge u HTRS 96/TM projekciji za područje Grada Pregrade i to topografska karta /TK25/ u mjerilu 1:25000, digitalna orto-foto karta /DOF/ u mjerilu 1:5000 i digitalni katastarski plan u mjerilu 1:1000.
  + - Za potrebe izrade Plana nije predviđena izrada drugih posebnih stručnih podloga. U izradi će se koristiti sva raspoloživa dokumentacija prostora koju iz područja svog djelokruga osiguravaju javnopravna tijela.
  + - Ukoliko se tijekom izrade Izmjena i dopuna Plana ukaže potreba i za drugim posebnim stručnim podlogama od značaja za prostorno-plansko rješenje, iste će biti izrađene.

***Način pribavljanja stručnih rješenja za izradu izmjene i dopune Plana***

Članak 7.

Stručno rješenje Plana izradit će stručni izrađivač ovlašten u postupku prema Pravilniku o izdavanju suglasnosti za obavljanje stručnih poslova prostornog uređenja ("Narodne novine" br. 136/15), u suradnji s nositeljem izrade Plana, Upravni odjel za financije i gospodarstvo Grada Pregrade.

***Popis javnopravnih tijela određenih posebnim propisima, koja daju zahtjeve za izradu izmjene i dopune Plana iz područja svog djelokruga, te drugih sudionika i korisnika prostora koji trebaju sudjelovati u izradi izmjene i dopune Plana***

Članak 8.

Poziv na dostavu zahtjeva za izradu izmjene i dopune Plana uputit će se sljedećim javnopravnim tijelima:

* 1. Hrvatske ceste d.o.o., Sektor za održavanje i promet, Poslovna jedinica Zagreb, Tehnička ispostava Zagreb, HR-10000 Zagreb, Metalčeva 5
  2. Krapinsko-zagorska županija, Upravni odjel za prostorno uređenje, gradnju i zaštitu okoliša, HR-49000 Krapina, Magistratska ulica 1
  3. Hrvatske vode, VGO za gornju Savu, HR-10000 Zagreb, Ulica grada Vukovara 271
  4. Ministarstvo unutarnjih poslova, Policijska uprava krapinsko-zagorska, Odjel za sigurnost cestovnog prometa, HR-49210 Zabok, Matije Gupca 53
  5. Ministarstvo unutarnjih poslova, Ravnateljstvo civilne zaštite, Područni ured civilne zaštite Varaždin, Služba civilne zaštite Krapina, Odjel inspekcije, HR-49000 Krapina, Ulica dr. Franje Tuđmana 10
  6. Ministarstvo gospodarstva i održivog razvoja, Uprava za zaštitu prirode, HR-10000 Zagreb, Radnička cesta 80
  7. Ministarstvo poljoprivrede, Uprava šumarstva, lovstva i drvne industrije, HR-10000 Zagreb, Planinska ulica 2a
  8. Ministarstvo poljoprivrede, Uprava za poljoprivrednu politiku, EU i međunarodnu suradnju, HR-10000 Zagreb, Ulica grada Vukovara 78
  9. Ministarstvo poljoprivrede, Uprava za poljoprivredno zemljište, biljnu proizvodnju i tržište, HR-10000 Zagreb, Ulica grada Vukovara 78
  10. Ministarstvo prostornoga uređenja, graditeljstva i državne imovine, Uprava za upravljanje i raspolaganje nekretninama, HR-10000 Zagreb, Ulica Republike Austrije 20
  11. Ministarstvo kulture i medija, Uprava za zaštitu kulturne baštine, Konzervatorski odjel u Krapini, HR-49000 Krapina, Magistratska 12
  12. Hrvatske ceste d.o.o., Sektor za održavanje i promet, Poslovna jedinica Varaždin, Tehnička ispostava Varaždin, HR-42000 Varaždin, Kralja Petra Krešimira IV 25
  13. Hrvatske šume d.o.o., Uprava šuma Podružnica Zagreb, HR-10000 Zagreb, Lazinska 41
  14. Hrvatska regulatorna agencija za mrežne djelatnosti, HR-10110 Zagreb, Ulica Roberta Frangeša Mihanovića 9
  15. Hrvatski operator prijenosnog sustava d.d., Prijenosno područje Zagreb, HR-10000 Zagreb, Kupska 4
  16. HEP-Operator distribucijskog sustava d.o.o., Elektra Zagreb, HR-10000 Zagreb, Gundulićeva 32
  17. HEP-Operator distribucijskog sustava d.o.o., Elektra Zabok, HR-49210 Zabok, Matije Gupca 57
  18. Županijska uprava za ceste Krapinsko-zagorske županije, HR-49218 Pregrada, Janka Leskovara 40/1
  19. ZAGORSKI VODOVOD d.o.o., HR-49210 Zabok, Ksavera Šandora Gjalskog 1
  20. PLINACRO d.o.o., HR-10000 Zagreb, Savska cesta 88a
  21. VIOP d.o.o., HR-49218 Pregrada, Stjepana Radića 17
  22. Krapinsko-zagorska županija, Upravni odjel za gospodarstvo, poljoprivredu, promet i komunalnu infrastrukturu, HR-49000 Krapina, Magistratska ulica 1
  23. Općina Tuhelj, HR-49215 Tuhelj, Tuhelj 36
  24. Općina Petrovsko, HR-49234 Petrovsko, Petrovsko 1
  25. Općina Krapinske Toplice, HR-49217 Krapinske Toplice, Antuna Mihanovića 3
  26. Općina Hum na Sutli, HR-49231 Hum na Sutli, Hum na Sutli 175
  27. Općina Đurmanec, HR-49225 Đurmanec, Đurmanec 137
  28. Općina Desinić, HR-49216 Desinić, Trg svetog Jurja 7
  29. Ministarstvo obrane, Uprava za materijalne resurse, Sektor za vojnu infrastrukturu i zaštitu okoliša, Služba za vojno graditeljstvo i energetsku učinkovitost, HR-10000 Zagreb, Trg kralja Petra Krešimira IV 1

Rok za dostavu zahtjeva je 15 dana od zaprimanja poziva za dostavu zahtjeva.

Ukoliko javnopravno tijelo odnosno pravna osoba ne dostavi zahtjeve u roku iz prethodne alineje, smatra se da zahtjeva nema.

Zahtjevi za izradu izmjene i dopune Plana dostavljaju se na sljedeći način:

* + Modul ePlanovi informacijskog sustava prostornog uređenja za javnopravna tijela i urudžbeni zapisnik Grada Pregrade.

Poziv na dostavu zahtjeva za izradu izmjene i dopune Plana uputit će se i drugim sudionicima i korisnicima prostora koji sudjeluju u izradi izmjene i dopune Plana:

1. Zavod za prostorno uređenje Krapinsko-zagorske Županije, HR-49000 Krapina, Magistratska ulica 1
2. Javna ustanova za upravljanje zaštićenim dijelovima prirode Krapinsko-zagorske županije, HR-49232 Radoboj, Radoboj 8
3. ZAGORSKA RAZVOJNA AGENCIJA, HR-49000 Krapina, Ulica Frana Galovića 1
4. NISKOGRADNJA d.o.o., HR-49218 Pregrada, Ulica Stjepana Radića 17

***Dinamika s fazama izrade izmjene i dopune Plana***

Članak 9.

Za izradu izmjene i dopune Plana određuju se dinamika i faze izrade izmjene i dopune Plana kako slijedi:

- dostava zahtjeva za izradu od strane tijela i osoba određenih posebnim propisima u roku od 15 dana od zaprimanja Odluke s pozivom na dostavu zahtjeva,

- izrada nacrta prijedloga Plana: 90 dana od dana dostave sve potrebne dokumentacije i zahtjeva za izradu Plana stručnom izrađivaču,

- izrada Prijedloga Plana za potrebe javne rasprave - u roku od 5 dana od utvrđivanja istog od strane gradonačelnika,

- javni uvid u Prijedlog Plana - u trajanju od 15 dana,

- izrada Izvješća o javnoj raspravi - u roku od 15 dana od završetka javne rasprave,

- izrada Nacrta konačnog prijedloga Plana - u roku od 10 dana od prihvaćanja Izvješća o javnoj raspravi,

- izrada Konačnog prijedloga Plana - u roku od 5 dana od, utvrđivanja istog od strane gradonačelnika,

- dostavljanje završnog elaborata Plana - u roku od 15 dana, računajući od donošenja Plana na Gradskom vijeću Grada Pregrade,

- izrada pročišćenog tekstualnog i grafičkog dijela Plana, u skladu čl. 113. Zakona o prostornom uređenju - u roku od 30 dana od dana donošenja na Gradskom vijeću Grada Pregrade.

Rokovi iz stavka 1. ovog članka iz opravdanih razloga mogu se produljiti, uz suglasnost nositelja izrade i izrađivača.

***Izvori financiranja izrade izmjene i dopune Plana***

Članak 10.

Sredstva za izradu Plana će se osigurati Proračunom Grada Pregrade i Mehanizmom za oporavak i otpornost.

***Druga pitanja značajna za izradu izmjene i dopune Plana***

Članak 11.

U skladu s člankom 86. Zakona na Prijedlog odluke o izradi izmjene i dopune Plana sukladno posebnim propisima kojima se uređuje zaštita okoliša i prirode pribavljeno je:

* + Mišljenje, KLASA: 351-01/23-01/75, URBROJ: 2140-08/1-24-6 od 16.02.2024. godine, koje je izdalo nadležno tijelo za zaštitu okoliša i prirode: Krapinsko-zagorska županija, Upravni odjel za prostorno uređenje, gradnju i zaštitu okoliša

***Prijelazne i završne odredbe***

Članak 12.

Do donošenja Prostornog plana uređenja Grada Pregrade nije zabranjeno izdavanje akata kojima se odobravaju zahvati u prostoru u obuhvatu važećeg Plana.

Ova Odluka stupa na snagu 8. dana od dana objave u službenom glasniku.

PREDSJEDNICA

Vesna Petek