|  |
| --- |
| +\*xfs\*pvs\*Akl\*cvA\*xBj\*qkc\*uaj\*ktB\*cvA\*oab\*pBk\*- +\*yqw\*Arv\*xaD\*ibx\*xaD\*mDo\*yCn\*pwa\*CDu\*fsc\*zew\*- +\*eDs\*lyd\*lyd\*lyd\*lyd\*nfs\*vyd\*lwn\*vwf\*jgs\*zfE\*- +\*ftw\*wym\*Cyj\*sgn\*Aoc\*ask\*uCw\*Amk\*ccc\*mwy\*onA\*- +\*ftA\*xDa\*uwD\*CyE\*xgg\*owB\*uyw\*tig\*tAt\*bwq\*uws\*- +\*xjq\*jqC\*iai\*vuw\*Caz\*iDb\*tmz\*tjl\*jDr\*Bvb\*uzq\*- |

|  |
| --- |
|  |
| **REPUBLIKA HRVATSKA** |
| **KRAPINSKO – ZAGORSKA ŽUPANIJA** |
| **GRAD PREGRADA** |
| **GRADSKO VIJEĆE** |

KLASA: 245-01/24-01/01

URBROJ: 2140-5-03/03-24-2

Pregrada, 22.02.2024.

* *prijedlog*

Temeljem članka 13. stavak 8. Zakona o zaštiti od požara („Narodne novine“ broj 92/10, 114/22) i članka 32. Statuta Grada Pregrade („Službeni glasnik Krapinsko-zagorske županije“ broj 6/13, 17/13, 07/18 i 16/18-pročišćeni tekst, 5/20, 8/21, 38/22 i 40/23), Gradsko vijeće Grada Pregrade na svojoj 19. sjednici, održanoj 29.02.2024., donosi

**IZVJEŠĆE O STANJU ZAŠTITE OD POŽARA I STANJU PROVEDBE GODIŠNJEG PROVEDBENOG PLANA UNAPREĐENJA ZAŠTITE OD POŽARA ZA PODRUČJE GRADA PREGRADE ZA 2023. GODINU**

# UVOD

Zaštita od požara uređena je Zakonom o zaštiti od požara ("Narodne novine", broj 92/10, 114/22) (u daljnjem tekstu: *Zakon*) i predstavlja sustav koji se sastoji od planiranja, propisivanja i provođenja kao i financiranja mjera zaštite od požara te ustrojavanja subjekata koji provode zaštitu od požara. Zaštitu od požara provode, osim fizičkih i pravnih osoba, i pravne osobe i udruge koje obavljaju vatrogasnu djelatnost i djelatnost civilne zaštite kao i jedinice lokalne te područne (regionalne) samouprave. Svaka fizička i pravna osoba, tijelo državne vlasti te jedinica lokalne i područne (regionalne) samouprave dužni su djelovati na način kojim ne mogu izazvati požar.

Jedinice lokalne i područne (regionalne) samouprave, temeljem članka 13. stavka 1. *Zakona*, donose Plan zaštite od požara za svoje područje na temelju Procjene ugroženosti od požara, po prethodno pribavljenom mišljenju nadležne policijske uprave i vatrogasne zajednice. Planom zaštite od požara općine i gradovi definiraju subjekte odgovorne za provođenje vatrogasne djelatnosti.

Jedinice lokalne i područne (regionalne) samouprave na temelju Procjene ugroženosti donose Godišnji provedbeni plan unapređenja zaštite od požara za svoje područje za čiju provedbu će osigurati financijska sredstva. Godišnji provedbeni planovi unapređenja zaštite od požara gradova i općina donose se na temelju godišnjeg provedbenog plana unapređenja zaštite od požara županije.

Sukladno članku 13. stavak 8. *Zakona*, predstavničko tijelo jedinice lokalne samouprave jednom godišnje razmatra Izvješće o stanju zaštite od požara na svom području i stanju provedbe Godišnjeg provedbenog plana unaprjeđenja zaštite od požara.

# PLANSKI DOKUMENTI U PODRUČJU ZAŠTITE OD POŽARA

Gradsko vijeće Grada Pregrade je na svojoj 31. sjednici održanoj dana 23. ožujka 2021. godine, donijelo Odluku o donošenju Procjene ugroženosti od požara i tehnološke eksplozije Grada Pregrade i Plana zaštite od požara za područje Grada Pregrade („Službeni glasnik Krapinsko-zagorske županije“, broj 14/21) koje se donose svakih 5 godina, a unutar tog razdoblja redovito ažuriraju.

Gradsko vijeće Grada Pregrade je na svojoj 12. sjednici održanoj 22. ožujka 2023. godine, donijelo Godišnji provedbeni plan unaprjeđenja zaštite od požara za područje Grada Pregrade za 2022. godinu („Službeni glasnik Krapinsko-zagorske županije“, broj 10/23).

Stožer civilne zaštite Grada Pregrade je na svojoj 5. sjednici održanoj 31. svibnja 2023., donijelo Plan operativne provedbe Programa aktivnosti u provedbi posebnih mjera zaštite od požara od interesa za Republiku Hrvatsku u 2023. godini na području grada Pregrade (KLASA: 245-01/23-01/11; URBROJ: 2140-5-03-23-02)

Gradsko vijeće Grada Pregrade je na svojoj 11. sjednici održanoj 26. siječnja 2023. godine, donijelo Izvješće o stanju zaštite od požara i stanju provedbe Godišnjeg provedbenog plana unapređenja zaštite od požara za područje Grada Pregrade za 2021. godinu (KLASA: 245-01/23-01/01; URBROJ: 2140-5-01-23-04).

Gradsko vijeće Grada Pregrade je na 5. sjednici održanoj dana 14. prosinca 2017. donijelo je Odluku o obavljanju dimnjačarskih poslova („Službeni glasnik Krapinsko-zagorske županije“, broj 45/17). Ovom Odlukom uređuje se organizacija i način obavljanja dimnjačarskih poslova, rokovi čišćenja i kontrole dimovodnih objekata i uređaja za loženje, te nadzor nad obavljanjem tih poslova, a u svrhu sprječavanja i otklanjanja uzroka požara i opasnosti od plinova i dimova. Dimnjačarsku službu na cijelom području Grada Pregrade obavlja isključivo Niskogradnja d.o.o, Pregrada.

# ORGANIZACIJA VATROGASTVA

Prema Zakonu o vatrogastvu („Narodne novine“, broj 125/19, 114/22), na području Grada Pregrade neposrednu vatrogasnu djelatnost provodi Vatrogasna zajednica Grada Pregrade koju čine sljedeća dobrovoljna vatrogasna društva: DVD Pregrada kao središnje vatrogasno društvo te DVD Benkovo, DVD Stipernica i DVD Vinagora. Najbliža profesionalna vatrogasna jedinica (dežurna 24 sata) s kojima Grad Pregrada ima potpisan Ugovor kao suosnivač nalazi se na području Grada Zaboka – Zagorska javna Vatrogasna postrojba Zabok (ZJVP Zabok).

# FINANCIRANJE

Sukladno Zakonu o vatrogastvu („Narodne novine“, broj 125/19, 114/22), sredstva za financiranje vatrogasne djelatnosti i aktivnosti dobrovoljnih vatrogasnih društava i vatrogasnih zajednica te za opremanje njezinih članica, osiguravaju se u proračunu jedinice lokalne samouprave čije područje pokrivaju.

Proračunom Grada Pregrade za 2023. godinu, za vatrogastvo i civilnu zaštitu planirana su sredstva u ukupnom iznosu od 191.040,88 eura, a realizirana su u ukupnom iznosu od 179.552,47 eura.

# STANJE PROVEDBE GODIŠNJEG PROVEDBENOG PLANA UNAPREĐENJA ZAŠTITE OD POŽARA ZA PODRUČJE GRADA PREGRADE ZA 2022. GODINU

1. Sukladno članku 13. Zakona o zaštiti od požara („Narodne novine“, broj 92/10, 114/22), Gradsko vijeće Grada Pregrade je na svojoj 31. sjednici održanoj dana 23. ožujka 2021. godine, donijelo Odluku o donošenju Procjene ugroženosti od požara i tehnološke eksplozije Grada Pregrade i Plana zaštite od požara za područje Grada Pregrade („Službeni glasnik Krapinsko-zagorske županije“, broj 14/21). Ministarstvo unutarnjih poslova, Ravnateljstvo civilne zaštite, Područni ured civilne zaštite Varaždin, Služba civilne zaštite Krapina, Odjel inspekcije je dalo Mišljenje (KLASA: 214-04/21-27/17, URBROJ: 511-01-394-21-2, od dana 22. veljače 2021. godine) da je Procjena izrađena sukladno Pravilniku o izradi Procjene ugroženosti od požara i tehnološke eksplozije („Narodne novine“, broj 35/94, 110/05, 28/10). Vatrogasna zajednica Grada Pregrade dala je pozitivno mišljenje na dio Procjene koji se odnosi na organizaciju vatrogasne djelatnosti kroz minimalna mjerila dana posebnim propisima kojim se uređuje područje vatrogastva.
2. Gradsko vijeće Grada Pregrade je na 19. sjednici održanoj dana 12. lipnja 2019. donijelo je Odluku o agrotehničkim mjerama te uređivanju i održavanju poljoprivrednih rudina na području Grada Pregrade („Službeni glasnik Krapinsko-zagorske županije“, broj 26/19), kojom su određene posebne mjere zaštite od požara na poljoprivrednom zemljištu. Nadzor nad provedbom mjera provodi komunalno redarstvo Grada Pregrade. Gradsko vijeće Grada Pregrade je na svojoj 3. sjednici održanoj dana 09. rujna 2021. godine donijelo Odluku o izmjeni i dopuni Odluke o agrotehničkim mjerama te uređivanju i održavanju poljoprivrednih rudina na području Grada Pregrade („Službeni glasnik Krapinsko-zagorske županije“, broj 39/21).
3. Grad Pregrada osigurava potreban broj operativnih vatrogasaca, te ih kontinuirano osposobljava i obučava za različite specijalnosti u vatrogastvu.
4. Grad Pregrada osigurava opremanje vatrogasnih postrojbi sukladno Pravilniku o minimumu tehničke opreme i sredstava vatrogasnih postrojbi („Narodne novine“, broj 43/95), Pravilniku o minimumu opreme i sredstava za rad određenih vatrogasnih postrojbi dobrovoljnih vatrogasnih društava („Narodne novine, broj 91/02), Pravilniku o tehničkim zahtjevima za zaštitnu i drugu osobnu opremu koju pripadnici vatrogasne postrojbe koriste prilikom vatrogasne intervencije („Narodne novine“, broj 31/11).
5. Vanjska hidrantska mreža izvedena je u svim naseljima na području Grada Pregrade. Većina hidranata nije ispitana, samo je dio ispitan za potrebe tehničkog pregleda građevine. S obzirom na reljefnu razvedenost, tlakovi i protoci variraju te u pojedinim točkama vodoopskrbne mreže nisu jednaki (prosječan tlak u mreži cca 5 bara).

# ZAKLJUČAK

Stanje zaštite od požara na području Grada Pregrade je zadovoljavajuće, a kako bi se isto i održalo, potrebno je provoditi odredbe Procjene ugroženosti od požara i tehnološke eksplozije i Plana zaštite od požara za Grad Pregradu te provoditi stalnu edukaciju stanovništva o opasnosti nastanka požara kao i preventivnom djelovanju.

S ciljem podizanja operativne spremnosti vatrogasne postrojbe potrebno je kontinuirano provoditi osposobljavanje i usavršavanje pripadnika istih te pristupiti nabavci nove opreme i sredstava kao i održavanju postojeće, kao i sustavno raditi na uključivanju što većeg broja mladih u vatrogasne postrojbe.

PREDSJEDNICA

GRADSKOG VIJEĆA

Vesna Petek