

REPUBLIKA HRVATSKA

KRAPINSKO-ZAGORSKA ŽUPANIJA

GRAD PREGRADA

GRADONAČELNIK

POVJERENSTVO ZA JAVNA PRIZNANJA

KLASA: 061-01/24-01/01

URBROJ: 2140-5-02-23-19

Pregrada, 15. veljače 2024.

Na temelju članka 13. Odluke o javnim priznanjima Grada Pregrade (Službeni glasnik KZŽ, br. 54/22), Povjerenstvo za javna priznanja Grada Pregrade upućuje gradonačelniku Grada Pregrade

**ZAPISNIK**

**o prikupljenim prijedlozima dostavljenim na**

**Javni poziv za dostavu prijedloga za dodjelu javnih priznanja**

Sjednica Povjerenstva za javna priznanja Grada Pregrade održana 15. veljače 2024.

Započeto u 15.30 sati.

NAZOČNI: Vesna Petek, predsjednica Povjerenstva, Veronika Gajšak i Nikolina Šoštarić Tkalec, članice Povjerenstva

Povjerenstvo za dodjelu javnih priznanja pristupilo je razmatranju prijedloga pristiglih na Javni poziv za dodjelu javnih priznanja Grada Pregrade (KLASA: 061-02/24-01/01, URBROJ: 2140-5-02-24-1) od 11. siječnja 2024.(u daljnjem tekstu: Javni poziv) te je utvrdilo sljedeće:

Na Javni poziv pristiglo je ukupno 8 prijedloga, od toga za:

* **Nagradu Grada Pregrade za životno djelo**:

**1 prijedlog**

1. *Predlagatelj: Dobrovoljno vatrogasno društvo Pregrada*

*Prijedlog: Milan Burić*

* **Plaketu Grada Pregrade**:

**1 prijedlog**

1. *Predlagatelj:KUD Pregrada*

*Prijedlog: Slavica Vidaček*

* **Diplomu Grada Pregrade**

**2 prijedloga**

1. *Predlagatelj: Udruženje obrtnika Pregrada, Hum na Sutli, Desinić*

*Prijedlog: Obrt Gramont, vl. Mario Ivanjko*

1. *Predlagatelj: Davorka Filipčić*

*Prijedlog: Udruga „Složno Gorjakovo“*

* **Zahvalnicu Grada Pregrade**

**4 prijedloga**

1. *Predlagatelj: Gradonačelnik*

*Prijedlog: Dubravka Kovačević*

1. *Predlagatelj: DVD Pregrada*

*Prijedlog: Stjepan Špoljar*

1. *Predlagatelj: DVD Pregrada*

*Prijedlog: Zvonko Horvat*

1. *Predlagatelj: Hrvatsko planinarsko društvo „Kunagora“ Pregrada*

*Prijedlog: Davor Rogina*

1. **Nagrada Grada Pregrade za životno djelo**

S obzirom da se godišnje može dodijeliti jedna Nagrada Grada Pregrade za životno djelo. Na Javni poziv pristigao je jedan prijedlog za životno djelo Grada Pregrade koji odgovara svim uvjetima.

1. Gospodin **Milan Burić** rođen je 29.1.1955. u Pregradi, a živi na adresi Janka Leskovara 31. U dobrovoljnom vatrogasnom društvu aktivan je član od 1999. godine, a od 2017. je Predsjednik DVD-a. Od 2009. je Počasni vatrogasni časnik, a do sada je nagrađivan Vatrogasnom spomenicom za 10 kao i za 20 godina aktivnosti, Brončanom i Srebrnom vatrogasnom medaljom. Njegovo vodstvo i posvećenost i ne samo da su osigurali učinkovit rad društva već su i inspirirali ostale članove društva i širu zajednicu. Uvažavajući ove iznimne zasluge, predlažemo dodjelu sljedeće nagrade za životno djelo. Ovom nagradom želimo da se priznaje dugogodišnji angažman i neprocjenjiv doprinos u mnogim projektima za dobrobit društva i građana, ali posebice u kapitalnom projektu „Rekonstrukcija (dogradnja i nadogradnja) vatrogasnog doma i opremanje vatrogasnog doma i spremišta DVD-a Pregrada“ i izvrsnom vođenju dobrovoljnog vatrogasnog društva. Njegova neumorna posvećenost poslužila je kao uzor ostalim članovima društva, potičući ih na vrhunske rezultate i neprekidni rad na unaprjeđenju vatrogasne službe. Njegovo ime ostaje urezano u povijest našeg društva kao primjer hrabrosti, integriteta i nesebične službe, a posebice poticanje rada s djecom i mladim članovima.

1. **Plaketa Grada Pregrade**

S obzirom da se godišnje mogu dodijeliti tri Plakete Grada Pregrade,a na Javni poziv pristigao je jedan prijedlog, Povjerenstvo je pristupilo razmatranju predloženog kandidata Slavice Vidaček.

1. Gospođa **Slavica Vidaček** rođena je 03. siječnja 1959. godine, umirovljenica je koja živi u Sopotu. Svoj radni vijek provela je u tvrtkama Okiroto Pregrada i TI – Tome Lučić kao knjigovodstveni referent. Majka je troje djece te baka dvoje unučadi. Ono što krasi gospođu Slavicu je njezina kreativnost i nevjerojatna požrtvovnost. Članica je KUD-a Pregrada dugi niz godina, a od 2010. godine do 2022. godine obnašla a funkciju predsjednice. Upravo je njezin nesebičan rad u KUD-u pozadina ovog prijedloga za Plaketu grada Pregrade. U dvanaest godina svojeg mandata gđa. Slavica postavila je na noge Kulturno umjetničko društvo Pregrada. Požrtvovno je prihvaćala na sebe sve poslove nužne da društvo opstane i poboljša svoj rad: provela je petnaestak projekata na nacionalnoj, regionalnoj i lokalnoj razini, osmišljavala radionice, stvarala potrebne rekvizite, obavljala administrativne poslove.
2. **Diploma Grada Pregrade**

Sukladno Odluci o javnim priznanjima može se dodijeliti 5 Diploma Grada Pregrade. Na Javni poziv pristigao je jedan prijedlog za Diplomu Grada Pregrade koji odgovara svim uvjetima.

1. **Zahvalnica Grada Pregrade**

Sukladno Odluci o javnim priznanjima može se dodijeliti 5 Zahvalnica Grada Pregrade. Na Javni poziv pristiglo je četiri prijedloga za Zahvalnicu Grada Pregrade koji odgovaraju svim uvjetima.

**ZAKLJUČAK:**

Povjerenstvo za javna priznanja predlaže gradonačelniku dodjelu sljedećih priznanja:

* **1 Nagradu Grada Pregrade za životno djelo:** Milanu Buriću
* **1 Plaketa Grada Pregrade:** Slavici Vidaček
* **1 Diploma Grada Pregrade:** Udruzi „Složno Gorjakovo“, Gramont obrt, vl. Mario Ivanjko
* **4 Zahvalnice Grada Pregrade:** Davoru Rogini, Stjepanu Špoljaru, Zvonku Horvatu, Dubravki Kovačević

Završeno u 16.00 sati.

Zapisničarka

Nikolina Šoštarić Tkalec